Etter cand.med. i 1969 og dr.med. i 1975 ved Universitetet i Oslo ble han dosent og stipendiat ved NAVF 1975-1981, dosent i fysiologi 1981-1982 og professor i biokjemi fra 1982. Han studerte patologi under professor Olav Torgersen ved Rikshospitalet. Sammen med Tore Jahnsen ved Rikshospitalets gentekniske avdeling klonet han PKA-gener på slutten av 80-tallet. De var viktige for sædcellens svømmedyktighet.